Reversi in C# - CodeProject 12,689,349 members (24,655 online)
583.5K views22.5K downloads293 bookmarked
Very nice article! Miguel Barros6-Mar-09 6:58
Last Visit: 31-Dec-99 19:00 Last Update: 16-Jan-17 3:13Refresh1 ADV Hervormde Kerk - Trauma: Motorongeluk
Jy is hier: Tuis Hulp Hulp uit die Bybel Trauma: Motorongeluk
Die trauma van ŉ motorongeluk
Oordenking: Klaagliedere 3:18-30
Trauma beteken verwonding. In die mediese wêreld word hiermee verwys na veelvuldige beserings wat die pasiënt se liggaam en lewe bedreig. Voeg hierby die emosionele verwonding wat met traumatiese gebeure gepaard gaan en ons besef dat trauma ŉ bestaansbedreiging is.
Die impak van siekte en dood, geweldsmisdaad, natuurrampe en self die verandering in lewensfases kan traumatiese wees as jy dit wat met jou gebeur jou hele lewensuitkyk en omstandighede onherroepelik verander. Dit is dan ook nie vreemd dat ŉ motorongeluk fisies en emosioneel geweldige trauma tot gevolg het nie.
Die trauma van die fisiese besering lê daarin dat dit ŉ aanslag maak op die liggaam as sisteem. Trauma-beserings as gevolg van die impak van ŉ motorongeluk is meer as die somtotaal van die beserings – die siekte van trauma bedreig die pasiënt se liggaam en menswees. Juis in die akute fase van trauma-ervaring, soos tydens en na ŉ motorongeluk, voel dit asof jou gedagtes vasdraai, jy beleef verwardheid en ontnugtering en jy klou vas aan elke spreekwoordelike grashalm. Jy smag na hoop en die vrees dat die ergste kan gebeur lê vlak in jou. En dan probeer ons mekaar troos en moed in praat: Hou moed, môre skyn die son weer! Alles sal reg kom. Waar daar lewe is, is daar hoop!
Kom ons draai, in die lig van die Skrifgedeelte, hierdie uitsprake om. Die skrywer van hierdie besondere gedeelte (Klaagliedere 3:18-30) praat verbondstaal in. Kom ons lees dit saam ...... Hoor jy: “...deur die liefde van die Here het ons nie vergaan nie; daar is geen einde aan sy ontferming nie, dit is elke môre nuut. U trou is groot ...... (daarom) hoop ek op Hom”.
In hierdie verskriklike tyd van onsekerheid en wag, van wag en twyfel, bemoedig mekaar eerder met dié woorde: waar daar lewe is, is daar hoop! Die son het vanoggend opgekom om oor jou en jou geliefdes te skyn.